cy cy cy ceb fi cy nl en cy cy cy cy cy en cy cy en en en en en en cy cy en cy cy cy fr es en en cy
Afon Dwyfor a'r arfodir cyfagos 17 Awst
Llwyddwyd i wasgu'r pymtheg ohonom i'r bws yng Nghricieth ac yr oedd dipyn mwy o le arni ar ôl inni fynd oddi arni i ddechrau'n taith ger Dolbenmaen.
Ar ôl cerdded mymryn ar hyd y ffordd croesom afon Dwyfor i gyfeiriad Ystumcegid a cherdded y llwybr gwyrdd nes cyrraedd un o'r pontydd troed sy'n croesir afon. Lle iawn am banad a'r tywydd yn ffafriol iawn. Cerddom ymlaen ar hyd ochor yr afon heibio Tyddyn cethin a phont Rhyd y Benllig a thrwy'r coed yn dal i gerdded ar hyd ochor yr afon. Arhosom i fwyta'n cinio ger pwll o'r enw Noddlyn (mae enw i bron bob pwll sydd ar yr afon).
Ymlaen i Lanystumdwy a chan fod o leiaf hanner awr ers inni fwyta'n cinio 'roedd rhaid aros yn y caffi am banad. Heibio i fferm Aberkin at geg yr afon a dilyn llwybr yr arfordir i Griccieth. Cyfle i gael hufen ia yn siop Cadwaladr cyn inni wahanu tua thri'r pnawn.
Dyma enwau'r aelodau a fentrodd ar y daith anturus yma!
John Parry, Gwlym Jacson, Arfon Jones, Gwen Arron, Nia Wynn, Bert Roberts, Annet, John Arthur Eifion Jones, Gwen Richards Ken a Rhian Robinson, Twm Roberts, Haf Meredydd a fi Gwyn Williams
Lluniau gan Gwyn a Haf ar Fflickr
Gwybodaeth am Glwb Mynydda Cymru
Cynnwys rhaglen weithgareddau'r Clwb dros yr wythnosau i ddod. Croeso i bawb. Cwmni da bob tro
Manylion sut i gysylltu â swyddogion y Clwb
©Clwb Mynydda Cymru. Diweddarwyd gan y gwefeistr 22/1/18 9:51